
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 726 

27 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποζημίωση Προέδρου και μελών του Διοικητικού Συμ¬ 
βουλίου Δημοτικής Επιχείρησης Ύδρευσης και Αποχέ¬ 


τευσης Ζαχάρως, Νομού Ηλείας . 1 

Καθορισμός αποδοχών του επιστημονικού προσωπικού 
του Ελληνικού Ινστιτούτου Διεθνούς και Αλλοδαπού Δι¬ 
καίου . 2 

Ανάθεση είσπραξης του ειδικού σήματος τελών κυκλοφο¬ 
ρίας έτους 1995, στις Τράπεζες Αγροτική, Εθνική, Ιο- 

νική και Πίστεως . 3 

Ορισμός των Μονάδων των Νοσηλευτικών Ιδρυμάτων, στο 
προσωπικό των οποίων θα χορηγούνται τα προβλεπό- 
μενα από το άρθρο 105 του Ν. 2071/92 ειδική πρό¬ 
σθετη άδεια και ειδικό επίδομα . 4 

Αρμοδιότητες, λειτουργία, καθήκοντα Προέδρου και Με¬ 
λών των Συντονιστικών Συμβουλίων των συγκροτημά¬ 
των μονάδων υγείας . 5 

Συγκρότηση ειδικού υπηρεσιακού συμβουλίου υπαλλήλων 
της ΕΥΔΑΠ (προσωπικό τ. ΟΑΠ) . 6 


Καθορισμός διαδικασιών πρόσληψης προσωπικού της Δη¬ 
μόσιας Επιχείρησης Ηλεκτρισμού (ΔΕΗ) για τις εγκατα- 
τάσεις παραγωγής της οι οποίες βρίσκονται στους Νο¬ 
μούς Κοζάνης, Εύβοιας, Αρκαδίας και στην περιοχή 


του Δήμου Λαυρίου μέχρι 31.12.1995. 7 

Χορήγηση άδειας μεταλλευτικών ερευνών στο Ν. Βοιω¬ 
τίας . 8 

Σύσταση Αναπτυξιακού Συνδέσμου της 15ης Γεωγραφι¬ 
κής Ενότητας Ν. Λακωνίας. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2053975/6066/0022 (1) 

Αποζημίωση Προέδρου και μελών του Διοικητικού Συμβου¬ 
λίου Δημοτικής Επιχείρησης Ύδρευσης και Αποχέτευσης 
Ζαχάρως, Νομού Ηλείας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 · Τις διατάξεις του άρθρου 3 παρ. 7 του Ν. 1069/80 «περί 
κινήτρων για την ίδρυση επιχειρήσεων ύδρευσης και αποχέ¬ 
τευσης» σε συνδυασμό με τις διατάξεις του άρθρου 18 του Ν. 


1505/1984, όπως τροποποιήθηκε με το άρθρο 8 του Ν 
1810/88. 

2. Την αριθμ. 13/1994 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης και Απο¬ 
χέτευσης Ζαχάρως. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού της 
ΔΕΥΑ Ζαχάρως της οποίας το ποσό ανέρχεται σε 480.000 
δρχ. περίπου ετησίως για την οποία έχει εγγράφει πίστωση 
στον προϋπολογισμό του Νομικού Προσώπου της επιχείρη¬ 
σης ύψους 480.000 δρχ. με τα στοιχεία «έξοδα παράστασης 
μελών Διοικητικού Συμβουλίου και Γραμματέα», αποφασί¬ 
ζουμε: 

Καθορίζουμε την αποζημίωση του Προέδρου του Διοικητι¬ 
κού Συμβουλίου της Δημοτικής Επιχείρησης Ύδρευσης και 
Αποχέτευσης Ζαχάρως στις (30.000) τριάντα χιλιάδες δραχ¬ 
μές μηνιαίως για τις παρεχόμενες στην επιχείρηση υπηρεσίες 
του. 

Επίσης καθορίζουμε την αποζημίωση των μελών, του γραμ¬ 
ματέα κ,λπ. ως εξής: 

α) Των υπαλλήλων ή μισθωτών του δημόσιου τομέα στο 
1 /30 του βασικού μισθού του κλιμακίου 23 για κάθε ώρα. 

β) Των ιδιωτών μελών σε 4.500 δραχμές για κάθε συνε¬ 
δρίαση. 

Ο αριθμός των συνεδριάσεων μπορεί να ανέλθει σε τρεις 
(3) το μήνα που θα πραγματοποιούνται εκτός των ωρών εργα¬ 
σίας των υπηρεσιών της επιχείρησης και μέχρι πέντε (5) ώρες 
σε κάθε συνεδρίαση. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Σεπτεμβρίου 1994 
οι ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΩΝ 

Κ. ΣΚΑΝΔΑΛΙΔΗΣ Α. ΠΑΠΑΔΟΠΟΥΛΟΣ 

-♦- 

Αριθ. 2059542/6344/0022 (2) 

Καθορισμός αποδοχών του επιστημονικού προσωπικού του 

Ελληνικού Ινστιτούτου Διεθνούς και Αλλοδαπού Δι¬ 
καίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1. Του άρθρου 21 παρ. 5 του Ν. 2145/1993 «Ρύθμιση θε¬ 
μάτων εκτελέσεως ποινών, επιταχύνσεως και εκσυγχρονι- 

σμού των διαδικασιών απονομής της δικαιοσύνης και άλλων 
θεμάτων». 

2. Των άρθρων 5 και 6 του Ν. 924/1979 «περί τροποποιή- 
σεως και συμπληρώσεως του Α.Ν. 1712/1939 «περί Ελληνι¬ 
κού Ινστιτούτου Διεθνούς και Αλλοδαπού Δικαίου και άλλων 
τινων συναφών διατάξεων». 

3. Του Π.Δ/τος 117/1989 «Οργανισμός Ελληνικού Ινστι¬ 
τούτου Διεθνούς και Αλλοδαπού Δικαίου» (ΦΕΚ 34/28.1.89 
τ.Β'). 

4. Του άρθρου 29α του Ν. 1558/1985 που προστέθηκε με 
το άρθρο 27 του Ν. 2081/92 «Ρύθμιση του θεσμού των Επι- 
μελητριών, τροποποίηση των διατάξεων του Ν. 1721/1987 
για τον εκσυγχρονισμό των επαγγελματικών οργανώσεων και 
εμπόρων, βιοτεχνών και λοιπών επαγγελματιών και άλλες δια¬ 
τάξεις». 

5. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του Ελ¬ 
ληνικού Ινστιτούτου Διεθνούς και Αλλοδαπού Δικαίου δραχ¬ 
μών 1.652.000 ετησίως, η οποία για το τρέχον έτος, θα πε- 
ριορισθεί στο ποσό των 500.000 δρχ. θα αντιμετωπισθεί από 
πιστώσεις του κωδ. αριθμ. 0212 του προϋπολογισμού του Ιν¬ 
στιτούτου, αποφασίζουμε: 

Καθορίζουμε τις μηνιαίες αποδοχές των επιστημονικών συ¬ 
νεργατών και των επιστημονικών βοηθών του Ελληνικού Ιν¬ 
στιτούτου Διεθνούς και Αλλοδαπού Δικαίου, ως εξής: 

1. Για τη μισθοδοσία του προσωπικού αυτού έχουν εφαρ¬ 
μογή οι διατάξεις του Ν. 1505/84 «Αναδιάρθρωση μισθολο¬ 
γίου Προσωπικού Δημόσιας Διοίκησης...» όπως τροποποιή¬ 
θηκε με το Ν. 1810/88 - «Συμπλήρωση και βελτίωση του Ν. 
1505/84 ...». 

2. Η κατάταξη στα μισθολογικά κλιμάκια του Ν. 1505/84 θα 
γίνει με βάση τα τυπικά προσόντα που απαιτούνται κατά την 
αρχική πρόσληψη των υπαλλήλων αυτών, ή με βάση τα προ¬ 
σόντα που απαιτούνται κατά την αρχική πρόσληψη των υπαλ¬ 
λήλων αυτών, ή με βάση τα προσόντα που απαιτήθηκαν για 
την τυχόν ένταξή τους, σε άλλη ειδικότητα και όχι με άλλα αυ¬ 
ξημένα πρόσθετα προσόντα που έχουν ή απέκτησαν κατά την 
περίοδο της εργασίας τους. 

3. Οι διατάξεις των άρθρων 1,15,17 παρ. 1,2 και 3,22,23, 
25 παρ. 1 και 2, 26, 27, 28, 29,30 και 31 του Ν. 1505/84, κα¬ 
θώς και των άρθρων 9, 10 παρ. 1,2 και 4, 11, 14, 16, 18 και 
20 του Ν. 1810/88 δεν έχουν εφαρμογή στο προσωπικό της 
παρούσας. 

4. Οι υπηρεσίες που προσφέρθηκαν σε τομείς έξω του Δη¬ 
μοσίου, Ν.Π.Δ.Δ. και Ο.Τ.Α. (δηλ. υπηρεσίες Ιδιωτικού Το¬ 
μέα) δεν αναγνωρίζονται για τη μισθολογική εξέλιξη των 
υπαλλήλων (Μ.Κ. και χρονοεπίδομα). 

5. Οι ανωτέρω αποδοχές θα αναπροσαρμόζονται από 
1.7.1994 και εφεξής με τις εκάστοτε αυξήσεις αποδοχών 
που χορηγούνται στους δημοσίους υπαλλήλους. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 15 Σεπτεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Α. ΠΑΠΑΔΟΠΟΥΛΟΣ Γ. ΚΟΥΒΕΛΑΚΗΣ 


Αριθ. 1103871/8735/0014 (3) 

Ανάθεση είσπραξης του ειδικού σήματος τελών κυκλοφορίας 
έτους 1995, στις Τράπεζες Αγροτική, Εθνική, Ιονική και 
Πίστεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

"Εχοντας υπόψη: 

α. Τις διατάξεις του δευτέρου εδαφίου της παραγράφου 1 
του άρθρου 2 του Ν.Δ. 356/1974 (ΚΕΔΕ), όπως αυτό προ¬ 
στέθηκε με το άρθρο 2 του Ν. 599/1977, σύμφωνα με τις 
οποίες μπορεί να ανατεθεί κατ' εξαίρεση η είσπραξη δημο¬ 
σίων εσόδων στις Τράπεζες ή σε άλλους οργανισμούς κοινής 
ωφέλειας ή πιστωτικούς οργανισμούς ή στα Ελληνικά Ταχυ¬ 
δρομεία ή σε άλλες δημόσιες αρχές και ότι με απόφαση του 
Υπουργού Οικονομικών καθορίζεται ο τρόπος και η διαδικα¬ 
σία της είσπραξης, καθώς και ο έλεγχος για την είσπραξη αυ¬ 
τών. 

β. Τις διατάξεις του άρθρου 11 του Ν.Δ. 321/1969 «Περί 
Δημοσίου Λογιστικού». 

γ. Τις διατάξεις του άρθρου 36 του Ν. 2093/1992, όπως 
ισχύουν. 

δ. Τις διατάξεις του έκτου εδαφίου του άρθρου 3 της από¬ 
φασής μας αριθ. 1037601/3210/0014/15.3.1993, όπως 
αντικαταστάθηκε με την παράγραφο 3 της απόφασής μας 
αριθ. 1015642/1444/0014/9.2.1994. 

ε. Τις διατάξεις του Π.Δ. 16/1989 «Περί Κανονισμού Λει¬ 
τουργίας των Δ.Ο.Υ. και Τοπικών Γραφείων». 

στ. Την ανάγκη καθορισμού των Τραπεζών που θα διαθέ¬ 
σουν ειδικά σήματα τελών κυκλοφορίας έτους 1995 και θα ει- 
σπράξουν για λογαριασμό του Δημοσίου τα αναλογούντα 
ποσά, προς άμεση εξυπηρέτηση του όγκου των συναλλασσο- 
μένων. 

ζ. Την αριθ. 1026431/268/0006Α/2.3.94 (ΦΕΚ 154/Β7 
94) κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατίθενται αρμοδιότητες στους 
Υφυπουργούς Οικονομικών. 

η. Τη διαπίστωση ότι από την εφαρμογή της παρούσας θα 
προκληθεί δαπάνη στον κρατικό προϋπολογισμό, η οποία 
προβλέπεται να ανέλθει μέχρι του ποσού των 132.000.000 
δρχ. περίπου, ήτοι 700.000 σήματα Δ' κατηγορίας επί 160 
δρχ. ανά σήμα, πλέον Φ.Π.Α. και θα βαρύνει τις πιστώσεις του 
Υπουργείου Οικονομικών, αποφασίζουμε: 

1. Αναθέτουμε την είσπραξη των εσόδων από τη διάθεση 
του ειδικού σήματος τελών κυκλοφορίας αυτοκινήτων έτους 
1995 στις Τράπεζες: 
α. Αγροτική 
β. Εθνική 
γ. Ιονική και 
δ. Πίστεως 
Ειδικότερα: 

Η ανάθεση αυτή αφορά ειδικά σήματα που η προμήθεια αυ¬ 
τών γίνεται εμπρόθεσμα. 

Εξαιρετικά: 

Η ανάθεση δεν αφορά τις κατωτέρω περιπτώσεις: 
α. ότανοκάτοχος δεν λάβει ειδοποιητήριο μέχρι 10.1.1995 
ή το έχει απωλέσει. 

β. όταν ο κάτοχος λάβει ειδοποιητήριο αλλά αναγράφεται 
μικρότερο ή μεγαλύτερο του οφειλομένου ποσό τελών κυ¬ 
κλοφορίας. 

γ. όταν δεν έχει προεκτυπωθεί στο ειδοποιητήριο ο ΑΦΜ 
του κατόχου ή προκειμένου περί παντρεμένων γυναικών που 
δεν έχουν δικό τους ΑΦΜ, ο ΑΦΜ του συζύγου τους και ο κά¬ 
τοχος δεν έχει τη δυνατότητα να γράψει στο αντίστοιχο πλαί- 

σιο μεταβολής το δικό του ΑΦΜ, ή τον ΑΦΜ του συζύγου της, 
εφόσον κάτοχος είναι παντρεμένη γυναίκα. 

δ. όταν χορηγείται άδεια κυκλοφορίας σε όχημα που θα κυ¬ 
κλοφορήσει για πρώτη φορά ή τίθεται σε κυκλοφορία ως 
Ε.Ι.Χ. από μετατροπή άλλης κατηγορίας οχήματος. 

2. Ο εφοδιασμός των κατά τόπους καταστημάτων των πα¬ 
ραπάνω Τραπεζών με τα ειδικά σήματα προς διάθεση, θα γί¬ 
νει από την Υπηρεσία Διαχείρισης Εντύπων και Αξιών του Δη¬ 
μοσίου (ΥΔΕΑΔ). 

3. Κάθε μία από τις προαναφερθείσες Τράπεζες θα εφο¬ 
διάζεται από την ΥΔΕΑΔ με όλες τις κατηγορίες (Α, Β, Γ και Δ) 
ειδικών σημάτων και μέχρι του αριθμού που θα καθορίσει η 
ΥΔΕΑΔ με βάση και τα στοιχεία διάθεσης των ειδικών σημά¬ 
των τελών κυκλοφορίας έτους 1994. 

Για τα ελλείμματα ειδικών σημάτων που τυχόν θα παρου- 
σιασθούν, θα συντάσσεται αμέσως από το κατάστημα, στο 
οποίο έγινε η διαπίστωση, πρακτικό εις διπλούν, το ένα του 
οποίου θα αποστέλλεται στην ΥΔΕΑΔ την ίδια μέρα. Στο πρα¬ 
κτικό αυτό θα αναγράφεται ο αριθμός των σημάτων που λεί¬ 
πουν κατά κατηγορία και ο αύξων αριθμός των σημάτων αυ¬ 
τών. 

4. Η διάθεση των ειδικών οχημάτων από τις Τράπεζες 
στους κατόχους των οχημάτων θα γίνει στο χρονικό διάστημα 
από 1 Δεκεμβρίου 1994 μέχρι 31 Ιανουάριου 1995 ή μέχρι 
την παράταση που τυχόν θα χορηγηθεί για τη διάθεση αυτών. 
Στη συνέχεια η διάθεσή τους θα γίνει από τις Δ.Ο.Υ. 

Η διάθεση του σήματος στους δικαιούχους θα γίνεται από 
τις Τράπεζες, αφού προσκομισθεί σ’ αυτές από τους δικαιού¬ 
χους η άδεια κυκλοφορίας του οχήματος, καθώς και το προε- 
κτυπωμένο ειδοποιητήριο - υπεύθυνη δήλωση επί του οποίου 
αναγράφονται και χρήσιμες πληροφορίες. 

5. Τα εισπραττόμενα από τις Τράπεζες ποσά θα αποδίδο¬ 
νται στο Δημόσιο εντός επτά (7) εργασίμων ημερών. Η προθε¬ 
σμία των 7 ημερών αρχίζει από την επόμενη ημερομηνία της 
είσπραξης. Η κατάθεση των εισπράξεων γίνεται την επόμενη 
ημέρα της λήξεως του 7ημέρου. 

Οι Τράπεζες που θα καθυστερήσουν να αποδώσουν στο 
Δημόσιο τα χρηματικά ποσά που έχουν εισπράξει από τα ει¬ 
δικά σήματα τελών κυκλοφορίας, πέραν του ανωτέρω οριζο- 
μένου χρόνου των επτά (7) ημερών, καταλογίζονται με τον 
οφειλόμενο τόκο υπερημερίας με καταλογιστική πράξη του 
αρμοδίου επιθεωρητή, ο οποίος θα ερευνήσει την υπό¬ 
θεση. 

Η πληροφόρηση τέτοιων καθυστερήσεων στη Γενική Διεύ¬ 
θυνση Επιθεώρησης και Ελέγχων για ορισμό επιθεωρητή θα 
γίνεται από τη Διεύθυνση Είσπραξης Δημοσίων Εσόδων 
(Δ16), με βάση τα στοιχεία που θέτουν στη διάθεσή της η 
Δ.Ο.Υ. Γενικών Εσόδων Αθηνών και το ΚΕ.Γ1.Υ.Ο. 

6. Η απόδοση των χρημάτων αυτών από τα Κεντρικά Κατα¬ 
στήματα των Τραπεζών θα γίνεται στη Δ.Ο.Υ. Γενικών Εσό¬ 
δων Αθηνών με τραπεζική επιταγή σε διαταγή του Ελληνικού 
Δημοσίου, που θα συνοδεύεται με κατάσταση σε δύο (2) αντί¬ 
γραφα στην οποία θα φαίνεται αναλυτικά, κατά ημερομηνία 
είσπραξης, ο αριθμός και η αξία των διατεθέντων σημάτων 
ανά κατηγορία και στο σύνολο. 

Η μία κατάσταση θα παραμένει στη Δ.Ο.Υ. και η άλλη θα 
σφραγίζεται και θα παραδίδεται στην Τράπεζα. 

Το γενικό σύνολο της κατάστασης πρέπει να συμφωνεί με 
το ποσό της επιταγής. 

Η ανωτέρω Δ.Ο.Υ. με την παραλαβή της επιταγής θα εκδί¬ 
δει ισόποσο αποδεικτικό είσπραξης τύπου Α' στο όνομα της 
Τράπεζας που καταθέτει, για την εισαγωγή των εσόδων αυ¬ 
τών στον Κρατικό Προϋπολογισμό (ΚΑΕ 1373 για τα σήματα 
Α, Β και Γ κατηγορίας με αιτιολογία «τέλη κυκλοφορίας κάθε 


είδους οχημάτων που καταβάλλονται με τη χορήγηση ειδικού 
σήματος» και ΚΑΕ 2415 για τα σήματα Δ κατηγορίας με αιτιο¬ 
λογία «έσοδο από τη χορήγηση ειδικού σήματος τελών κυκλο¬ 
φορίας και κάρτας ελέγχου καυσαερίων (Ν. 2052/92 αρ. 3 
παρ. 4)»). 

Η Δ.Ο.Υ. Γενικών Εσόδων Αθηνών θα γνωστοποιεί κάθε 
Παρασκευή στη Διεύθυνση Είσπραξης Δημοσίων Εσόδων 
(Δ16), το σύνολο των καταθέσεων των τραπεζών όλης της 
εβδομάδας, το οποίο θα αναλύεται κατά κατηγορία σημάτων 
(Α, Β, Γ και Δ). 

7. Στις Τράπεζες που θα διαθέσουν το ειδικό σήμα τελών 
κυκλοφορίας έτους 1995 θα καταβληθεί αμοιβή μόνο για τη 
διάθεση των σημάτων Δ' κατηγορίας (σήματα αξίας 1.000 
δρχ.) που ορίζεται σε 160 δρχ. ανά διατιθέμενο σήμα της κα¬ 
τηγορίας αυτής. 

Η αμοιβή των τραπεζών θα καταβληθεί μέσα σε ένα (1) 
μήνα από την ολοκλήρωση της διάθεσης των σημάτων από 
την κάθε Τράπεζα, με την έκδοση σχετικών χρηματικών 
ενταλμάτων ανά Κεντρικό Κατάστημα Τράπεζας. 

Γ ία το λόγο αυτό το Κεντρικό Κατάστημα κάθε Τράπεζας 
πρέπει να υποβάλει στη Διεύθυνση Οικονομικού (Δ5) του 
Υπουργείου Οικονομικών, ακριβή αποσπάσματα των αναφε- 
ρομένων στην παρ. 6 της παρούσας, καταστάσεων, θεωρη¬ 
μένα από τη Δ.Ο.Υ. Γ ενικών Εσόδων Αθηνών, από τα οποία να 
προκύπτει ο ακριβής αριθμός των διατεθέντων σημάτων Δ' 
κατηγορίας μαζί με το τιμολόγιο ή κάθε νόμιμο δικαιολογητικό 
που προβλέπεται από τον Κ.Β.Σ. 

Η δαπάνη βαρύνει τον Κρατικό Προϋπολογισμό ΚΑΕ 0789 
Ειδ. Φορέα 23-210. 

8. Εντός δέκα (10) ημερών από τη λήξη του χρόνου διάθε¬ 
σης των ειδικών σημάτων από τις Τράπεζες, τα αδιάθετα σή¬ 
ματα θα παραδοθούν από κάθε κατάστημα Τράπεζας στη 
Δ.Ο.Υ., στην οποία ανήκει χωρικά το κατάστημα που παραδί- 
δει, με πρωτόκολλα παράδοσης - παραλαβής, αντίγραφα των 
οποίων θα στέλνονται στην ΥΔΕΑΔ. 

9. Κάθε Τράπεζα αναλαμβάνει να στέλνει στο ΚΕ - 
Π.Υ.Ο.: 

α) Καθημερινά, σε μαγνητικό μέσο, συγκεντρωτικά στοι¬ 
χεία, κατά ημερομηνία και κατάστημα, με τον αριθμό των ση¬ 
μάτων που διέθεσε κατά κατηγορία σήματος και το ποσό που 
εισέπραξε συνολικά. 

β) Στο τέλος, κάθε εβδομάδας τα στελέχη των ειδοποιητη¬ 
ρίων που προορίζονται γι’ αυτό. 

Σε περίπτωση απώλειας ή καταστροφής των στελεχών αυ¬ 
τών, τα κατά τόπους καταστήματα των Τραπεζών θα απο¬ 
στέλλουν επικυρωμένα φωτοαντίγραφα των στελεχών που 
έχουν στη διάθεσή τους. 

10. Διευκρινιστικές οδηγίες από των ανωτέρω θεμάτων, θα 
παρασχεθούν στις Τράπεζες από το Υπουργείο Οικονομι¬ 
κών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Σεπτεμβρίου 1994 

Ο ΥΦΥΠΟΥΡΓΟΣ 

Δ. ΓΕίϊΡΓΑΚΟΠΟΥΛΟΣ 


6810 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Υ4α/3024/93 (4) 

Ορισμός των Μονάδων των Νοσηλευτικών Ιδρυμάτων, στο 
προσωπικό των οποίων θα χορηγούνται τα προβλεπόμενα 
από το άρθρο 105 του Ν. 2071 /92 ειδική πρόσθετη άδεια 
και ειδικό επίδομα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

Τις διατάξεις του άρθρου 105 του Ν. 2071/92, αποφασί¬ 
ζουμε: 

Σε νοσηλευτές, μαίες, βοηθούς νοσηλευτές και φυσικοθε- 
ραπευτές πλήρους απασχόλησης που εργάζονται σε χειρουρ¬ 
γεία, ανάνηψη, μονάδες εντατικής θεραπείας, μονάδες αυ¬ 
ξημένης φροντίδας, μονάδες στεφανιαίων νόσων, τεχνητού 
νεφρού, περιτοναϊκής κάθαρσης, μονάδες ΑΙϋδ, μονάδες 
προώρων, αίθουσες τοκετών, αίθουσες παραλαβής, υπηρε¬ 
σίες αιμοδοσίας, μονάδες μεσογειακής αναιμίας και αιμορρο- 
φυλικών, των Νοσηλευτικών Ιδρυμάτων Ν.Π.Δ.Δ. και Ν.Π.Ι.Δ. 
μη κερδοσκοπικού χαρακτήρα και Νοσοκομεία ΙΚΑ, θα χορη¬ 
γείται ειδική πρόσθετη άδεια και ειδικό επίδομα. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 12 Σεπτεμβρίου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 

-♦- 

Αριθ. Υ4α/οικ. 9201 (5) 

Αρμοδιότητες, λειτουργία, καθήκοντα Προέδρου και Μελών 
των Συντονιστικών Συμβουλίων των συγκροτημάτων μονά¬ 
δων υγείας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 5 του Ν. 2194/94 
(ΦΕΚ 34/Α/94). 

2. Το γεγονός ότι η προκαλούμενη δαπάνη λειτουργίας των 
Συντονιστικών Συμβουλίων θα αντιμετωπισθεί από τις πιστώ¬ 
σεις του προϋπολογισμού των Νοσοκομείων της έδρας του 
Συγκροτήματος, αποφασίζουμε: 

Αρθρο 1 

Σύνθεση Συντονιστικών Συμβουλίων 

1. Τα Συντονιστικά Συμβούλια Συγκροτημάτων Νοσοκο¬ 
μείων συντίθενται σύμφωνα με τις διατάξεις της παρ. 4 του 
άρθρου 5 του Ν. 2194/94, από τους προέδρους των Νοσοκο¬ 
μείων του συγκροτήματος, έναν εκπρόσωπο των νοσοκομεια¬ 
κών ιατρών, που προτείνεται από τη διοίκηση της κορυφαίας 
ενιαίας συνδικαλιστικής οργάνωσης των νοσοκομειακών ια¬ 
τρών, έναν εκπρόσωπο του νοσηλευτικού προσωπικού όλων 
των νοσοκομείων της χώρας, που προτείνεται από τη διοί¬ 
κηση της κορυφαίας ενιαίας συνδικαλιστικής οργάνωσης αυ¬ 
τού και έναν εκπρόσωπο του Υπουργείου Υγείας, Πρόνοιας 
και Κοινωνικών Ασφαλίσεων. Η συγκρότησή τους πραγματο¬ 
ποιείται κάθε δύο χρόνια και η θητεία τους αρχίζει την 1 η Σε¬ 
πτεμβρίου. 

2. Η πρόταση των εκπροσώπων των συνδικαλιστικών οργα¬ 
νώσεων των νοσοκομειακών ιατρών και του νοσηλευτικού 
προσωπικού, με τους αναπληρωτές τους και η πρόταση των 
αναπληρωτών, των Προέδρων των Νοσοκομείων εκάστου συ¬ 


γκροτήματος, από τα Διοικητικά Συμβούλια, στέλνεται εγγρά- 
φως μέχρι 20 Ιουλίου. Εφόσον μέχρι αυτή την ημερομηνία δεν 
έχουν περιέλθει στο ΥΎΠΚΑ οι έγγραφες προτάσεις, οι εκ¬ 
πρόσωποι και οι αναπληρωτές του ορίζονται από τον Υτίουργδ 
Υγείας, Πρόνοιας και Κοινωνικών Ασφαλίσεων. 

3. Κατά την πρώτη εφαρμογή της παρούσας η συγκρότηση 
των Συντονιστικών Συμβουλίων πραγματοποιείται οποτεδή¬ 
ποτε, μέσα στο 1994 και η θητεία των τακτικών και αναπλη¬ 
ρωματικών μελών λήγει την 31 Αυγούστου 1996. 

Αρθρο 2 
Έδρα 

Η έδρα κάθε Συντονιστικού Συμβουλίου ορίζεται με την 
απόφαση συγκρότησής του και είναι χώρος που ανήκει ή χρη¬ 
σιμοποιείται από ένα Νοσοκομείο του Συγκροτήματος. 

Αρθρο 3 

Τρόπος λειτουργίας 

1. Το Συντονιστικό Συμβούλιο συνέρχεται σε τακτική συνε¬ 
δρίαση, σε τακτή ημέρα της πρώτης εβδομάδας κάθε μήνα 
και σε έκτακτες συνεδριάσεις εφόσον κληθεί από τον Πρόε¬ 
δρο ή ζητηθεί εγγράφως από το ένα τρίτο τουλάχιστον των 
μελών του. 

2. Η Ημερήσια Διάταξη κάθε συνεδρίασης καταρτίζεται από 
τον Πρόεδρο του Συντονιστικού Συμβουλίου και διανέμεται 
στα τακτικά και αναπληρωματικά μέλη τέσσερις (4) τουλάχι¬ 
στον ημέρες πριν από την ημερομηνία της συνεδρίασης. Μαζί 
με την Ημερήσια Διάταξη αποστέλλονται στα μέλη και οι έγ¬ 
γραφες εισηγήσεις για όλα τα προς συζήτηση θέματα. 

3. Για την αναγραφή θέματος στην Ημερήσια Διάταξη απαι¬ 
τείται η υποβολή γραπτής και τεκμηριωμένης εισήγησης προς 
τον Πρόεδρο του Συντονιστικού Συμβουλίου. Εφόσον η εισή¬ 
γηση υποβάλλεται έστω και από ένα μέλος του Συντονιστικού 
Συμβουλίου ή Δημόσια Αρχή ή Οργανισμό Τοπικής Αυτοδιοί¬ 
κησης η αναγραφή στην Ημερήσια Διάταξη και η συζήτηση 
του θέματος είναι υποχρεωτική, ενώ σε κάθε άλλη περίπτωση 
αποφασίζει σχετικά ο Πρόεδρος του Συντονιστικού Συμβου¬ 
λίου. 

Εφόσον η συζήτηση ενός θέματος αποφασίζεται οίκοθεν 
από το Συντονιστικό Συμβούλιο, ορίζεται ως εισηγητής μέλος 
του Συντονιστικού Συμβουλίου ή υπηρεσιακός παράγοντας 
Νοσοκομείου που ανήκει στο συγκρότημα. 

4. Τα θέματα συζητούνται κατά τη σειρά αναγραφής τους 
στην Ημερήσια Διάταξη. Το Συντονιστικό Συμβούλιο δύναται 
να ματαιώνει τη συζήτηση θεμάτων, ενώ σε περίπτωση ανα¬ 
βολής της συζήτησης τα συγκεκριμένα θέματα αναγράφονται 
πρώτα στην Ημερήσια Διάταξη της επόμενης συνεδρίασης. 
Τρίτη αναβολή συζήτησης του ίδιου θέματος απαγορεύεται. 
Η συζήτηση θεμάτων εκτός Ημερήσιας Διάταξης είναι επιτρε¬ 
πτή μόνον ύστερα από ομόφωνη απόφαση των παρόντων με¬ 
λών του Συντονιστικού Συμβουλίου. 

5. Το Συντονιστικό Συμβούλιο βρίσκεται σε απαρτία εφ’ 
όσον παρίσταται η απόλυτη πλειοψηφία των μελών του και 
υποχρεωτικά ο Πρόεδρος ή ο αναπληρωτής του. Τα αναπλη¬ 
ρωματικά μέλη παρίσταται, εφ’ όσον απουσιάζουν δικαιολο¬ 
γημένα τα αντίστοιχα τακτικά, τα οποία και έχουν την ευθύνη 
έγκαιρης ειδοποίησης των αναπληρωτών τους. 

6. Πριν από την έναρξη συζήτησης των θεμάτων της Ημε¬ 
ρήσιας Διάταξης δύνανται να προσέρχονται, οίκοθεν ή 
ύστερα από πρόσκληση και αναπτύσουν τις απόψεις τους ή 
να παρέχουν διευκρινίσεις για τα υπό συζήτηση θέματα υπη¬ 
ρεσιακοί παράγοντες των Νοσοκομείων, εκπρόσωποι σωμα¬ 
τείων εργαζομένων και εκπρόσωποι άλλων κοινωνικών φο¬ 
ρέων που έχουν έννομο συμφέρον. Όλοι οι παραπάνω απο- 

χωρούν υποχρεωτικά πριν από την έναρξη συζήτησης των θε¬ 
μάτων μεταξύ των μελών του Συντονιστικού Συμβουλίου, 
πλην των οποίων επιτρέπεται η παρουσία του Γραμματέα, του 
Εισηγητή κάθε θέματος (εφόσον δεν είναι μέλος) και ενός 
Νομικού Συμβούλου Νοσοκομείου (εφόσον κρίνεται αναγκαίο 
από το Συντονιστικό Συμβούλιο). 

7. Οι αποφάσεις του Συντονιστικού Συμβουλίου λαμβάνο- 
νται με απόλυτη πλειοψηφία των παρόντων. Σε περίπτωση 
ισοψηφίας η ψηφοφορία επαναλαμβάνεται, μετά από σύ¬ 
ντομη συζήτηση, οπότε, εφόσον υπάρξει νέα ισοψηφία, λαμ- 
βάνεται ως διπλή η ψήφος του Προέδρου (ή του αναπληρωτή 
του εφ’ όσον απουσιάζει). Σε κάθε περίπτωση οι αποφάσεις 
είναι ισχυρές υπό την προϋπόθεση ότι ο απόλυτος αριθμός 
των θετικών ψήφων καλύπτει το 40% τουλάχιστον του συνο- 
λιλκού αριθμού των μελών του Συντονιστικού Συμβουλίου. 

8. Οι αποφάσεις του Συντονιστικού Συμβουλίου καθαρο¬ 
γράφονται αμέσως και διανέμονται στα μέλη, στα Διοικητικά 
Συμβούλια, στις Υπηρεσίες των Νοσοκομείων του Συγκροτή¬ 
ματος και αποστέλλονται στην αρμόδια Δ/νση του Υπουρ¬ 
γείου Υγείας, Πρόνοιας και Κοινωνικών Ασφαλίσεων με ευ¬ 
θύνη της Γραμματείας του Συντονιστικού Συμβουλίου, αφού 
υπογραφούν από τον Πρόεδρο του Συντονιστικού Συμβου¬ 
λίου και τον Γ ραμματέα της συγκεκριμένης συνεδρίασης. 

9. Οι δαπάνες λειτουργίας των Συντονιστικών Συμβουλίων 
αντιμετωπίζονται από τον προϋπολογισμό του Νοσοκομείου 
της έδρας του Συγκροτήματος. 

Αρθρο 4 

Γραμματειακή Υποστήριξη 

1. Με εισήγηση του Συντονιστικού Συμβουλίου μπορεί να 
μετακινείται στο Νοσοκομείο της έδρας κάθε Συγκροτήματος 
προσωπικό που ανήκει οργανικά στα Νοσοκομεία του συ¬ 
γκροτήματος και τις αποκεντρωμένες μονάδες τους, απαραί¬ 
τητο για τη στελέχωση και λειτουργία της Γραμματείας του 
Συντονιστικού Συμβουλίου. 

2. Με απόφαση του Συντονιστικού Συμβουλίου ορίζεται ο 
Γραμματέας του Συμβουλίου. 

3. Τα καθήκοντα της Γραμματείας κάθε Συντονιστικού 
Συμβουλίου, καθορίζονται με απόφασή του και οπωσδήποτε 
περιλαμβάνονται σε αυτά: 

α) Η συγκέντρωση στοιχείων και η εκπόνηση εισηγήσεων 
για κάθε θέμα για το οποίο είναι αρμόδιο να αποφασίζει το Συ¬ 
ντονιστικό Συμβούλιο, ύστερα από εντολή του συλλογικού ορ¬ 
γάνου ή του Προέδρου του. 

β) Η σύνταξη και έκδοση της Ημερήσιας Διάταξης κάθε συ¬ 
νεδρίασης, ύστερα από εντολή του Προέδρου του Συντονιστι¬ 
κού Συμβουλίου και η διανομή αυτής και των εισηγήσεων των 
θεμάτων στα τακτικά και αναπληρωματικά μέλη. 

γ) Η τήρηση και έκδοση Πρακτικών των Συνεδριάσεων, τα 
οποία προσυπογράφονται από τα παρόντα μέλη και τον Γ ραμ¬ 
ματέα κάθε συνεδρίασης και η καθαρογραφή και διανομή των 
αποφάσεων του Συντονιστικού Συμβουλίου και 

δ) Η τήρηση των προβλεπομένων βιβλίων. 

Αρθρο 5 
Αρμοδιότητες 

Το Συντονιστικό Συμβούλιο των διασυνδεδεμένων σε συ¬ 
γκροτήματα μονάδων παροχής πρωτοβάθμιας, δευτεροβάθ¬ 
μιας και τριτοβάθμιας περίθαλψης είναι αρμόδιο να αποφασί¬ 
ζει για ζητήματα που εντάσσονται στις ακόλουθες κατηγο¬ 
ρίες: 

1. ΤΡΟΠΟΠΟΙΗΣΕΙΣ ΟΡΓΑΝΙΣΜΩΝ: Εισήγηση προς το 
ΥΥΠΚΑ για τη σύσταση και κατάργηση επιμέρους Υπηρεσιών, 
Υποδιευθύνσεων, Τομέων, Τμημάτων και Αυτοτελών Γρα¬ 


φείων της Ιατρικής Νοσηλευτικής και Διοικητικής Υπηρεσίας 
κάθε Νοσοκομείου και συγχώνευση ομοειδών οργανικών μο¬ 
νάδων για το σύνολο ή μέρος των Νοσοκομείων του Συγκρο¬ 
τήματος, με τη διαδικασία έκδοσης ή τροποποίησης των Ορ¬ 
γανισμών των νοσηλευτικών ιδρυμάτων. Με τις ίδιες αποφά¬ 
σεις εισηγείται για τη μετακίνηση (μετάταξη) του αντίστοιχου 
ιατρικού, νοσηλευτικού, διοικητικού και γενικά κάθε ειδικότη¬ 
τας, κατηγορίας και κλάδου νοσοκομειακού προσωπικού. 

2. ΜΕΤΑΚΙΝΗΣΕΙΣ ΠΡΟΣΩΠΙΚΟΥ: Με σκοπούς α) την ορ¬ 
θολογικότερη κατανομή του πάσης «ρύσεως υπηρετούντος 
προσωπικού και β) την κάλυψη εκτάκτων αναγκών των Νοσο¬ 
κομείων και αποκεντρωμένων μονάδων το Συντονιστικό Συμ¬ 
βούλιο μπορεί να εισηγείται την απόσπαση ιατρικού, νοση¬ 
λευτικού και διοικητικού προσωπικού οποιοσδήποτε ειδικό¬ 
τητας, κατηγορίας και κλάδου, για πλήρη ή μερική απασχό¬ 
ληση, σε οργανικές μονάδες Νοσοκομείων και αποκεντρωμέ¬ 
νων υπηρεσιών που ανήκουν στο ίδιο Συγκρότημα. 

3. ΣΥΝΤΟΝΙΣΜΟΣ ΚΑΙ ΑΛΛΗΛΟΫΠΟΣΤΗΡΙΞΗ ΕΦΗΜΕ¬ 
ΡΙΑΣ: Λειτουργική διασύνδεση με σκοπό την αλληλοϋποστή- 
ριξη και την εύρρυθμη διεκπεραίωση της Εφημερίδας των 
Νοσοκομείων του Συγκροτήματος. Το Συντονιστικό Συμβού¬ 
λιο δύναται να εισηγείται για την ημερήσια, εβδομαδιαία, μη¬ 
νιαία ή μεγαλύτερης διάρκειας διάθεση νοσοκομειακών κλι¬ 
νών, υγειονομικού προσωπικού, τεχνικών μέσων, μηχανημά¬ 
των και αναλώσιμου υλικού και γενικά για την κλινική εργα¬ 
στηριακή και νοσηλευτική αλληλοβοήθεια μεταξύ των Νοσο¬ 
κομείων του Συγκροτήματος, ε«ρόσον με τους τρόπους αυ¬ 
τούς αναμένεται η πληρέστερη παροχή υπηρεσιών υγείας 
υψηλής στάθμης στο κοινωνικό σύνολο. 

4. ΚΟΙΝΕΣ ΠΡΟΜΗΘΕΙΕΣ: Προτείνει ενιαίες διαδικασίες 
για την προμήθεια αναλώσιμου και μη υλικού, το οποίο χρησι¬ 
μοποιείται από το σύνολο ή μέρος των Νοσοκομείων του Συ¬ 
γκροτήματος. 

5. ΚΟΙΝΕΣ ΛΕΙΤΟΥΡΓΙΕΣ: Προτείνει την από κοινού ανά¬ 
πτυξη δραστηριοτήτων (π.χ. σίτισης, ιματισμού, καθαριότη¬ 
τας, αποστείρωσης κ.λπ.), με κοινή επιβάρυνση των Προϋπο¬ 
λογισμών των Νοσοκομείων κάθε Συγκροτήματος. 

Αρθρο 6 

Καθήκοντα Προέδρου και Μελών 

1. Ο Πρόεδρος του Συντονιστικού Συμβουλίου: 

α) Εκπροσωπεί το Συγκρότημα στις υπηρεσιακές επαφές 
με το ΥΥΠΚΑ, τα άλλα Συγκροτήματα, το ΕΚΑΒ και τις υπό¬ 
λοιπες κρατικές αρχές, την τοπική αυτοδιοίκηση κ.λπ. 

β) Προΐσταται της Γ ραμματείας του Συγκροτήματος. 

γ) Διευθύνει τις συνεδριάσεις του Συντονιστικού Συμβου¬ 
λίου και 

δ) Εκδίδει τις αποφάσεις του συλλογικού οργάνου. Σε περί¬ 
πτωση απουσίας του αναπληρώνεται στα καθήκοντά του από 
τον αναπληρωτή Πρόεδρο του Συντονιστικού Συμβουλίου, 
ενώ στη σύνθεση του συλλογικού οργάνου τον αναπληρώνει ο 
αναπληρωτής εκπρόσωπος του φορέα από τον οποίο προέρ¬ 
χεται. 

2. Τα μέλη του Συντονιστικού Συμβουλίου υποχρεούνται: 

α) Να προσέρχονται στις τακτικές και έκτακτες συνεδριά¬ 
σεις του συλλογικού οργάνου και να ειδοποιούν εγκαίρως 
τους αναπληρωτές τους σε περίπτωση κωλλύματος. 

β) Να διεκπεραιώνουν ειδικά καθήκοντα ή εργασίες που 
τους αναθέτει το Συντονιστικό Συμβούλιο και 

γ) Να προωθούν την εφαρμογή των αποφάσεων του Συντο¬ 
νιστικού Συμβουλίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 

-♦- 

Αριθ. Δ16γ/09/596/Γ (6) 

Συγκρότηση ειδικού υπηρεσιακού συμβουλίου υπαλλήλων 
της ΕΥΔΑΠ (προσωπικό τ. ΟΑΠ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις: 

α. Των άρθρων 8 και 9 του Π.Δ. 611/77 (ΦΕΚ 198 Α'). 

β. Του άρθρου 14 του Ν. 1586/86 (ΦΕΚ 37 Α’). 

γ. Της παραγράφου Β4 του άρθρου 40 του Ν. 1884/90 
(ΦΕΚ 81 Α'). 

δ. Του άρθρου 13 του Ν. 2116/93 (ΦΕΚ 18 Α'). 

ε. Του άρθρου 37 του Ν. 2190/94 (ΦΕΚ 28 Α'). 

στ. Του άρθρου 27 του Ν. 2081/92 (ΦΕΚ 154 Α') με το 
οποίο προστέθηκε άρθρο 29Α στο Ν. 1558/84 (ΦΕΚ 137 Α'). 

ζ. Της παραγράφου 5 του άρθρου 21 του Ν. 1068/80 (ΦΕΚ 
190 Α'). 

2) Την αριθ. Δ16γ/3/897/713/Γ/3.10.89 απόφαση σύστα¬ 
σης του υπηρεσιακού συμβουλίου υπαλλήλων της ΕΥΔΑΠ 
(τ.ΟΑΠ). 

3) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού της 
ΕΥΔΑΠ ούτε του Κρατικού Προϋπολογισμού γιατί το υπηρε¬ 
σιακό συμβούλιο είναι συνεστημένο και θα λειτουργεί σύμ¬ 
φωνα με την παρούσα συγκρότηση με ισάριθμα μέλη. 

4) Την αρθ. ΥΠ 123/15.7.94 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων Κωνσταντί¬ 
νου Γείτονα» (ΦΕΚ 550 Β'), αποφασίζουμε: 

1. Συγκροτούμε στην Εταιρεία Ύδρευσης και Αποχέτευσης 
Πρωτεύουσας (ΕΥΔΑΠ) πενταμελές υπηρεσιακό συμβούλιο 
αρμόδιο για τα θέματα προσωπικού του τέως ΟΑΠ, ως εξής: 

α. Τρεις (3) μονίμους υπαλλήλους της ΕΥΔΑΠ (προσωπικό 
τ.ΟΑΠ) με βαθμό Α'. 

β. Δύο (2) αιρετούς εκπροσώπους των μονίμων υπαλλήλων 
της ΕΥΔΑΠ (προσωπικό τ.ΟΑΠ) με βαθμό τουλάχιστον Γ', με 
τους αναπληρωτές τους. 

2. Τα τακτικά μέλη της παραγράφου 1 (περ. α) ορίζονται 
από το Διοικητικό Συμβούλιο της ΕΥΔΑΠ. 

3. Για τα ανωτέρω τακτικά μέλη ορίζονται ισάριθμοι μόνιμοι 
υπάλληλοι ως αναπληρωτές αυτών. 

4. Με την απόφαση ορισμού των μελών του υπηρεσιακού 
συμβουλίου ορίζεται ως Πρόεδρος ένα από τα τακτικά μέλη, 
με αναπληρωτή του επίσης ένα από τα τακτικά μέλη. Στην πε¬ 
ρίπτωση που προεδρεύει ο αναπληρωτής του Προέδρου θα 
συμμετέχει ως τακτικό μέλος ο αναπληρωτής του προεδρεύ- 
οντος. 

5. Όταν το υπηρεσιακό συμβούλιο κρίνει πειθαρχικές υπο¬ 
θέσεις ο Προέδρος αντικαθίσταται από Δικαστικό Λειτουργό 
ή Σύμβουλο ή Πάρεδρο του Νομικού Συμβουλίου του Κρά¬ 
τους, σύμφωνα με τη διαδικασία που προβλέπεται στις διατά¬ 
ξεις της παρ. Β1 του άρθρου 40του Ν. 1884/90 (ΦΕΚ81 Α'). 

6. Γραμματέας του Ειδικού Υπηρεσιακού Συμβουλίου ορί¬ 
ζεται από τον Πρόεδρο του υπηρεσιακού συμβουλίου, μόνι¬ 
μος υπάλληλος της ΕΥΔΑΠ (προσωπικό τ.ΟΑΠ) ή άλλης δη¬ 


μόσιας υπηρεσίας ή Ν.Π.Δ.Δ. με βαθμό τουλάχιστον Β', με 
αναπληρωτή του υπάλληλο του ιδίου βαθμού. 

7. Η θητεία των μελών του υπηρεσιακού συμβουλίου είναι 
διετής. Κατά την πρώτη εφαρμογή του νόμου αυτού, η θητεία 
των μελών του υπηρεσιακού συμβουλίου λήγει την 
31.12.1994. 

8. Τα αιρετά μέλη του υπηρεσιακού συμβουλίου των υπαλ¬ 
λήλων της ΕΥΔΑΠ (προσωπικό τ.ΟΑΠ), του οποίου η θητεία 
των μελών λήγει στις 31.12.1994, εξακολουθούν να συμμε¬ 
τέχουν στο υπηρεσιακό συμβούλιο που συγκροτείται με την 
παρούσα απόφαση, ανεξάρτητα αν έχουν τον Γ' βαθμό (παρ. 
11 του άρθρου 37 του Ν. 2190/94). 

9. Οι υποθέσεις που εκκρεμούν στο υφιστάμενο υπηρε¬ 
σιακό συμβούλιο και οι οποίες δεν θα έχουν κριθεί απ’ αυτό, 
μέχρι τον ορισμό των μελών του νέου υπηρεσιακού συμβου¬ 
λίου κρίνονται από το υπηρεσιακό συμβούλιο που συγκροτεί¬ 
ται με την απόφαση αυτή, χωρίς να απαιτείται νέα παραπομπή 
των υποθέσεων αυτών. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 15 Σεπτεμβρίου 1994 

Ο ΑΝΑΠΛ. ΥΠΟΥΡΓΟΣ 

ΚΩΝ. ΓΕΙΤΟΝΑΣ 

-♦- 

Αριθ. Δ13/Β/Φ9.6.10/1760 2 (7) 

Καθορισμός διαδικασιών πρόσληψης προσωπικού της Δημό¬ 
σιας Επιχείρησης Ηλεκτρισμού (ΔΕΗ) για τις εγκατατάσεις 
παραγωγής της οι οποίες βρίσκονται στους Νομούς Κοζά¬ 
νης, Εύβοιας, Αρκαδίας και στην περιοχή του Δήμου Λαυ¬ 
ρίου μέχρι 31.12.1995. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις παρ. 2 και 3 του άρθρου 28Α του Ν. 2190/94 (ΦΕΚ Α' 
28). 

2. Την παρ. 1 του άρθρου 23 του παραπάνω νόμου, αποφα¬ 
σίζουμε: 

Οι μέχρι 31.12.1995 προσλήψεις προσωπικού της ΔΕΗ, για 
τις εγκαταστάσεις παραγωγής της, οι οποίες ευρίσκονται 
στους Νομούς Κοζάνης, Εύβοιας, Αρκαδίας και στην περιοχή 
του Δήμου Λαυρίου θα πραγματοποιούνται ως ακολούθως: 

1. Με απόφαση του Γενικού Διευθυντή της ΔΕΗ, ορίζεται 
κάθε φορά ο αριθμός των προς πλήρωση θέσεων στις ανω¬ 
τέρω περιοχές, κατά κατηγορία και ειδικότητα, μέσα στα όρια 
του συνολικού αριθμού των εγκεκριμένων οργανικών θέσεων 
του προσωπικού της επιχείρησης, καθώς επίσης και ο αριθ¬ 
μός από τις πιο πάνω θέσεις που αντιστοιχεί σε κάθε μία από 
τις περιπτώσεις α, β, γ και δ της παρ. 2 του άρθρου 28Α του Ν. 
2190/94. 

Η επιτροπή επιλογής των υποψηφίων είναι τριμελής, καθο¬ 
ρίζεται με απόφαση του Υπουργού Βιομηχανίας, Ενέργειας 
και Τεχνολογίας και αποτελείται από έναν ανώτερο υπάλληλο 
της ΔΕΗ, έναν υπάλληλο της ΔΕΗ και έναν εκπρόσωπο των 
εργαζομένων. 

2. Γ ια την πρόσληψη του ανωτέρω προσωπικού, εκδίδεται 
δημόσια προκήρυξη, η οποία δημοσιεύεται 15 ημέρες τουλά¬ 
χιστον πριν από την ημερομηνία λήξεως της προθεσμίας υπο¬ 
βολής των σχετικών αιτήσεων από τους ενδιαφερομένους, σε 
δύο (2) τουλάχιστον ημερήσιες εφημερίδες των Αθηνών και 
της Θεσσαλονίκης και σε μία τουλάχιστον τοπική εφημερίδα 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

που εκδίδεται στην πρωτεύουσα κάθε νομού καθώς και την 
πόλη του Λαυρίου. 

3. Η προκήρυξη περιλαμβάνει: 

α. Τον αριθμό των θέσεων κατά κατηγορίες, κλάδους ή ει¬ 
δικότητες. 

β. Την κατανομή των θέσεων κατά νομαρχία. 

γ. Τον αριθμό των θέσεων που αντιστοιχεί σε κάθε μία από 
τις περιπτώσεις α, β, γ και δ της παρ. 2 του Ν. 2190/94. 

δ. Τα προσόντα πρόσληψης (γενικά και ειδικά). 

ε. Τα απαιτούμενα δικαιολογητικά. 

στ. Την προθεσμία υποβολής αιτήσεων και τις Υπηρεσίες 
στις οποίες υποβάλλονται αυτές. 

ζ. Λοιπούς όρους που θα κριθούν απαραίτητοι κατά περί¬ 
πτωση. 

4. Για την επιλογή καταρτίζονται πίνακες των υποψηφίων 
κατά περιοχή και ειδικότητες καθώς και πίνακες των υποψη¬ 
φίων που υπάγονται Οε κάθε μία από τις περιπτώσεις α, β, γ 
και δ της παρ. 2 του άρθρου 28Α του Ν. 2190/94. 

5. Το 40% του προσωπικού που θα προσληφθεί σε κάθε 
μία από τις ανωτέρω περιοχές επιλέγεται ως εξής: 

α) Μέχρι την ημερομηνία που ορίζεται στην παρ. 2 του άρ¬ 
θρου 13 του Ν. 2190/94, εφ’ όσον για το προσωπικό που θα 
προσληφθεί προβλέπεται διαγωνισμός κατά τις διατάξεις του 
άρθρου 15 του ίδιου Νόμου και για όσο χρόνο η διεξαγωγή του 
διαγωνισμού δεν θα είναι δυνατή διότι προϋποθέτει την 
πλήρη λειτουργία του Α.Σ.Ε.Π. θα εφαρμοσθούν και στην πε¬ 
ρίπτωση αυτή, η διαδικασία και τα αντικειμενικά κριτήρια του 
άρθρου 18 του Ν. 2190/94. 

Μετά την ημερομηνία της παρ. 2 του άρθρου 13 του Νόμου 
αυτού, το ανωτέρω προσωπικό προσλαμβάνεται κατόπιν δια¬ 
γωνισμού και σύμφωνα με τις διατάξεις του ίδιου νόμου. 

β) Εφ' όσον για το υπό πρόσληψη προσωπικό δεν προβλέ- 
πεται διαγωνισμός κατά τις διατάξεις του Ν. 2190/94, αλλά 
επιλογή σύμφωνα με το άρθρο 18 του ίδιου νόμου, για την 
πρόσληψή τους εφαρμόζονται τα κριτήρια και η σειρά προ¬ 
τεραιότητας του άρθρου αυτού (άρθρο 18 Ν. 2190/94). 

Στις ανωτέρω διαδικασίες μπορούν να συμμετάσχουν και οι 
απολυθέντες κατ’ επιταγή της παρ. 1 του άρθρου 28Α του Ν. 
2190/94, των οποίων οι συμβάσεις είχαν μετατραπεί, εφ' 
όσον πληρούν τις προϋποθέσεις του άρθρου 5 του ΚΚΠ/ΔΕΗ 
πλην του ορίου ηλικίας, το οποίο πρέπει να έχει συντρέξει στο 
πρόσωπό τους κατά το χρόνο της ακυρουμένης με το Ν. 
2190/94 μετατροπής της συμβάσεώς τους. 

6. Το 40% του προσωπικού που θα προσληφθεί σε κάθε 
μία από τις ανωτέρω περιοχές επιλέγεται βάσει πίνακος από 
τους ομαδικώς απολυθέντες, όπως προσδιορίζεται η από¬ 
λυση αυτή από την κείμενη νομοθεσία, κατά την περίοδο από 
1.1.1990 έως 31.12.1993, από βιομηχανικές και μεταλλευτι¬ 
κές επιχειρήσεις εγκαταστημένες στις ως άνω περιοχές με 
την προϋπόθεση ότι οι υποψήφιοι δεν υπερέβαιναν την 
31.12.1993 το 45ο έτος της ηλικίας τους. Μεταξύ των υπο¬ 
ψηφίων προτάσσονται εκείνοι που είχαν κατά την ημερομηνία 
απολύσεώς τους τον περισσότερο χρόνο προϋπηρεσίας, 
εφαρμόζονται τα κριτήρια του άρθρου 18 του Ν. 2190/94. Οι 
υποψήφιοι υποχρεούνται να συνυποβάλλουν με την αίτησή 
τους βεβαίωση της οικείας Επιθεώρησης Εργασίας περί υπα¬ 
γωγής τους κατά την κείμενη νομοθεσία στην κατηγορία των 
ομαδικώς απολυθέντων. 

7. Το 10% του προσωπικού που θα προσληφθεί σε κάθε 
μία από τις ανωτέρω περιοχές επιλέγεται βάσει πίνακος από 
τους απολυθέντες κατ’ εφαρμογή της παρ. 1 του άρθρου 28Α 
του Ν. 2190/94, των οποίων οι συμβάσεις είχαν μετατραπεί 
και οι οποίοι υπηρετούσαν στις ως άνω περιοχές, είχαν προϋ¬ 
πηρεσία στη ΔΕΗ, ακόμη και μη συνεχή, τουλάχιστον 18 μη¬ 


νών μέχρι του χρόνου μετατροπής της συμβάσεώς και πλη¬ 
ρούν τις προϋποθέσεις του άρθρου 5 του ΚΚΠ/ΔΕΗ, πλην του 
ορίου ηλικίας, το οποίο πρέπει να συνέτρεχε στο πρόσωπό 
τους κατά το χρόνο της ακυρωθείσης με το άρθρο 28Α του Ν. 
2190/94 μετατροπής της συμβάσεώς τους. Μεταξύ των υπο¬ 
ψηφίων προτάσσονται εκείνοι που κατά την ημερομηνία απο¬ 
λύσεώς τους είχαν τον περισσότερο χρόνο προϋπηρεσίας στη 
ΔΕΗ και περαιτέρω επί ίσου χρόνου προϋπηρεσίας, εφαρμό¬ 
ζονται τα κριτήρια του άρθρου 18 του Ν. 2190/94. 

8. Το υπόλοιπο 10% του προσωπικού που θα προσληφθεί 
σε κάθε μία από τις ανωτέρω περιοχές επιλέγεται βάσει πίνα¬ 
κος από τους απολυθέντες κατ’ εφαρμογή των διατάξεων του 
Ν. 1882/90, οι οποίοι υπηρέτησαν στις ως άνω περιοχές, εί¬ 
χαν μέχρι την 31.5.1990 προϋπηρεσία στη ΔΕΗ τουλάχιστον 
18 μηνών και πληρούν τις προϋποθέσεις του άρθρου 5 του 
ΚΚΠ/ΔΕΗ, πλην του ορίου ηλικίας, το οποίο πρέπει να συ¬ 
ντρέχει στο πρόσωπό τους την 31.5.1990. Μεταξύ των υπο¬ 
ψηφίων προτάσσονται εκείνοι που κατά την 31.5.1990 είχαν 
μεγαλύτερο χρόνο προϋπηρεσίας στη ΔΕΗ και περαιτέρω επί 
του ίσου προϋπηρεσίας εφαρμόζονται τα κριτήρια του άρ¬ 
θρου 18 του Ν. 2190/94. 

9. Σε περίπτωση που οι υποψήφιοι των περιπτώσεων β, γ 
και δ παρ. 2 του άρθρου 28Α του Ν. 2190/94 είναι ολιγότεροι 
του αριθμού των θέσεων που αντιστοιχεί στις περιπτώσεις 
αυτές, οι θέσεις πληρώνονται από τον πίνακα της περιπτώ- 
σεως α του ίδιου άρθρου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 


Αθήνα, 13 Σεπτεμβρίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΑΝΑΣΤ. ΠΕΠΟΝΗΣ ΚΩΣΤΑΣ ΣΙΜΙΤΗΣ 


+ 


Αριθ. 1467 (8) 

Χορήγηση άδειας μεταλλευτικών ερευνών στο Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Με την αριθ. 1473/9.9.94 απόφαση του Νομάρχη Βοιω¬ 
τίας, που εκδόθηκε με τις διατάξεις των άρθρων 20 και 43 του 
Ν.Δ. 210/73 και έπειτα από αίτηση των: 1) Γεωργίου Βασ. 
Μάνεση, 2) Ιωάννη Ευστ. Μηλιώτη, 3) Αγγέλου Ευστ. Μηλι- 
ώτη, 4) Αναστασίου Βασ. Μάνεση, 5) Χρήστου Βασ. Μάνεση, 
6) Ιωάννη Βασ. Ζώτικα κατοίκων Αγίας Τριάδας Βοιωτίας, χο¬ 
ρηγείται άδεια όλων των μεταλλευτικών ορυκτών εκτός των 
κεκτημένων του Δημοσίου στους ανωτέρω, διάρκειας τριών 
χρόνων σε έκταση 58,392 στρεμμάτων στην περιοχή Αγίας 
Τριάδας θέση Αγριλιά Τσινά, και η οποία έχει τα εξής όρια: 


X 

Δ - 5000,44 

Ε -5115,66 

Ζ -5135,61 

Η -5109,88 

θ - 4968,03 


Ψ 

+ 12613,15 
+12633,79 
+12697,83 
+ 13027,49 
+ 13066,82 


10.5 Οι αζιμουθιακές συντεταγμένες των ανωτέρω ορίων 
ανάγονται στο κέντρο Φύλλου χάρτη Λιβαδειάς της ΓΎΣ με 
κλίμακα 1: 100.000 με φ = 380 15' και λ = Ο α 45'. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λειβαδιά, 15 Σεπτεμβρίου 1994 
Ο Νομάρχης 
ΣΠΥΡ. ΚΟΤΣΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13080 (9) 

Σύσταση Αναπτυξιακού Συνδέσμου της 15ης Γεωγραφικής 
Ενότητας Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 190 και 196 του Π.Δ. 323/89 
«Περί Δ.Κ.Κ.». 

2. Την 12348/27.6.1994 κοινή απόφαση των Υπουργών 
Εσωτερικών Εθνικής Οικονομίας και Περιβάλλοντος, Χωρο¬ 
ταξίας και Δημ.Έργων» περί καθορισμού των γεωγραφικών 
ενοτήτων των ΟΤΑ» του Νομού Λακωνίας, η οποία δημοσιεύ- 
θηκε στο 521/5.7.94 ΦΕΚ τ.Β'. 

3. Τις παρακάτω αποφάσεις των ΟΤΑτηςΙδηςΓ.Ε. ήτοι: 1) 
24/94 κοιν. Αγ. Νικολάου Μελιτίνης, 2) 44/94 κοιν/τας 'Αρ- 
νας, 3) 17/94 κοιν/τας Αρχοντικού, 4) 24/94 κοιν/τας Καστά- 
νιας, 5) 29/94 κοιν/τας Κόκκινων Λουριών, 6) 27/94 κοιν/τας 
Μέλισσας, 7) 24/94 κοιν/τας Μελιτίνης, 8) 15/94 κοιν/τας 
Παλαιόβρυσης, 9) 16/94 κοιν/τας Πετρίνας, 10) 25/94 κοιν. 
Προσήλιου 11)14/94 κοιν/τας Σελεγουδίου και 12) 20/94 
κοιν/τας Σπαρτιάς. 

4. Το γεγονός ότι ομόφωνα οι πιο πάνω ΟΤΑ ορίζουν ως 
έδρα του συνιστωμένου Αναπτυξιακού Συνδέσμου την κοινό¬ 
τητα Αγ. Νικολάου Μελιτίνης, αποφασίζουμε: 

1. Διαπιστώνουμε την νομιμότητα των αποφάσεων των κοι¬ 
νοτικών Συμβουλίων που αναφέρονται στην παρ. 3 του σκε¬ 
πτικού της απόφασης αυτής ήτοι: 1) 24/94 κοιν. Αγ. Νικολάου 
Μελιτίνης, 2) 44/94 κοιν. 'Αρνας, 3) 17/94 κοιν. Αρχοντικού, 
4) 24/94 κοιν. Καστάνιας, 5) 29/94 κοιν. Κόκκινων Λουριών, 
6) 27/94 κοιν. Μέλισσας, 7) 24/94 κοιν. Μελιτίνης, 8) 15/94 
κοιν. Παλαιόβρυσης, 9) 16/94 κοιν. Πετρίνας, 10) 25/94 κοιν. 
Προσήλιου, 11) 14/94 κοιν. Σελεγουδίου και 12) 20/94 κοιν. 
Σπαρτιάς με τις οποίες συνιστούν Σύνδεσμο με την επωνυμία 
«ΜΕΛΕΤΙΝΗ». 

2. Σκοποί του Συνδέσμου είναι: 

α) Η εκπόνηση χωροταξικού σχεδίου και η μελέτη προγράμ¬ 
ματος ανάπτυξης της περιοχής. 

β) Η υποβοήθηση των ΟΤΑ μελών του Συνδέσμου στην κα¬ 
ταγραφή και ιεράρχηση των αναγκών στην αξιολόγηση των 
αναγκαίων έργων υποδομής και στον προγραμματισμό τους. 

γ) Η δημιουργία ή η επέκταση Τεχν. Υπηρ. και η στελέχωσή 
τους με το κατάλληλο επιστημονικό και τεχνικό προσω¬ 
πικό. 


δ) Η μελέτη, κατασκευή, διαχείριση και συντήρηση των έρ¬ 
γων τεχνικής υποδομής που θα αναθέτουν οι ΟΤΑ. 

ε) Η προμήθεια μηχανημάτων και υλικών για την κατασκευή 
και συντήρηση των έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής, 
η) Η μελέτη, κατασκευή, διαχείριση και συντήρηση συστη¬ 
μάτων ύδρευσης και αποχέτευσης, 
θ) Η καθαριότητα. 

ι) Η προμήθεια και διαχείριση συγκοινωνιακών μέσων, 
κ) Η μέριμνα για την ασφάλιση γης για τη βοσκή των ζώων 
των δημοτών και η βελτίωση των βοσκοτόπων. 

3. Έσοδα του αναπτυξιακού συνδέσμου είναι: 

α) Εισφορά των μελών δύο στα εκατό (2%) επί των τακτικών 
εσόδων του προηγούμενου έτους, 
β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις και εισφορές από το Δημόσιο, ή 
άλλα φυσικά ή Νομικά πρόσωπα ή οργανισμούς, Δωρεές Ομο¬ 
γενών κ.λπ. 

δ) Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου. 

ε) Επιχορηγήσεις από τους φορείς του Δημοσίου τομέα, για 
την εκτέλεση έργων, την κάλυψη διαφόρων δαπανών και την 
πληρωμή των αποδοχών του προσωπικού του Συνδέσμου. 

4. Έδρα του Συνδέσμου ορίζεται η κοινότητα Αγίου Νικο¬ 
λάου Μελιτίνης. 

5. Χρονική διάρκεια του Συνδέσμου καθορίζεται δετής. 

6. Ο Σύνδεσμος διοικείται σύμφωνα με τις διατάξεις του 
Δ.Κ.Κ. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού των ΟΤΑ που συμμε¬ 
τέχουν στον Αναπτυξιακό Σύνδεσμο, το ύψος της οποίας δε 
μπορεί να προσδιοριστεί, επειδή καθορίσθηκε σε ποσοστό 
επί των πραγματοποιηθέντων τακτικών εσόδων του προηγού¬ 
μενου έτους. Η σχετική πίστωση που θα προκύψει θα γραφεί 
στον Κ.Α. 2/211.1 (σελίδα 37) του προϋπολογισμού των με¬ 
λών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σπάρτη, 13 Σεπτεμβρίου 1994 

Ο Νομάρχης 
Γ. ΚΑΝΕΛΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


